43. ΠΡΟΕΔΡΙΚΟ ΔΙΑΤΑΓΜΑ 515 της 13/19 Οκτ. 1988 (ΦΕΚ Α΄ 233) (Διόρθ. σφαλμ. στο ΦΕΚ Α΄ 244/8-1188) Τροποποίηση του Π.Δ. 719/79 (ΦΕΚ 215/Α/79) περί του Οργανισμού του Ταμείου Ασφαλίσεως Εμπόρων. Έχοντας υπόψη: 1.Τις διατάξεις: α)Της παρ. 5 του άρθρ. 24 του Νομ. 1558/1985 «Κυβέρνηση και Κυβερνητικά Όργανα» (ΦΕΚ 137/Α/85). β)Του Νομ. 1586/86 «Βαθμολογική διάρθρωση των θέσεων του Δημοσίου, Νομικών Προσώπων Δημοσίου Δικαίου και των Οργανισμών τοπικής αυτοδιοίκησης και άλλες διατάξεις» (ΦΕΚ 37/Α/ 1.4.86) και ειδικότερα της παρ. 10 του άρθρ. 9 και εδαφ. γ΄ της παρ. 8 του άρθρ. 24 αυτού όπως το άρθρο αυτό έχει αντικατασταθεί με το άρθρ. 22 παρ. 5 του Νομ. 1735/1987 «Προσλήψεις στο δημόσιο τομέα, κοινωνικός έλεγχος στη δημόσια διοίκηση, πολιτικά δικαιώματα και άλλες διατάξεις» (ΦΕΚ 195/Α/1987). γ)Της παρ. 1 του άρθρ. 17 του Νόμ. 1320/83 «Πρόσληψη στο Δημόσιο Τομέα και άλλες διατάξεις» (ΦΕΚ 6/Α/83). 2.Την 6474/30.6.88 κοινή απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό Οικονομικών Ηλία Παπαηλία (ΦΕΚ 451/Β/88). 3.Την 545/1988 γνωμοδότηση του Συμβουλίου της Επικρατείας, μετά από πρόταση των Υπουργών Προεδρίας της Κυβέρνησης και Υγείας, Πρόνοιας και Κοινωνικών Ασφαλίσεων και του Υφυπουργού Οικονομικών, αποφασίζουμε: Άρθρ.1.-(Αντικαθίσταται το άρθρ. 13 Π.Δ/μα 719/1979, ανωτ. αριθ. 28). Αρμοδιότητες Περιφερειακών Υπηρεσιών Άρθρ.2.-1.Οι περιφερειακές Υπηρεσίες του Ταμείου έχουν και ασκούν όλες τις αρμοδιότητες της Κεντρικής Υπηρεσίας, εκτός από εκείνες για τις οποίες απαιτείται απόφαση του Διοικητικού Συμβουλίου του Ταμείου. 2.Οι αρμοδιότητες των περιφερειακών Διευθύνσεων Κεντρικής Μακεδονίας και Αττικής είναι: Η υποβοήθηση των προϊσταμένων των Τμημάτων για το συντονισμό και την εποπτεία της εν γένει λειτουργίας των. Η παροχή οδηγιών, η λήψη μέτρων για την ομαλή διεξαγωγή της Υπηρεσίας, ως και η σύνταξη εκθέσεων και προτάσεων στην Κεντρική Υπηρεσία για τη βελτίωση των μεθόδων εργασίας και τη διεξαγωγή του έργου τους. Ο έλεγχος των Τμημάτων αναφορικά με την κανονική εύρυθμη λειτουργία τους, τις συνθήκες εργασίας, την απόδοση, τη συνεργασία του προσωπικού και τη συμπεριφορά του στο συναλλασσόμενο κοινό. Η παρακολούθηση της εξέλιξης της ασφάλισης, της είσπραξης των εισφορών των ασφαλισμένων των πάσης φύσεως παροχών του Ταμείου στην περιφέρειά τους και η ενημέρωση της Διοίκησης δια των αρμοδίων Διευθύνσεων της Κεντρικής Υπηρεσίας. Η υποβολή προτάσεων δια των αρμοδίων Διευθύνσεων της Κεντρικής Υπηρεσίας σχετικά με την ίδρυση νέων τμημάτων τη συγχώνευση ή κατάργηση υφισταμένων τμημάτων. Η παρακολούθηση της ορθής και ενιαίας εφαρμογής των κανονισμών, αποφάσεων του Διοικητικού Συμβουλίου του Ταμείου και των εγκυκλίων Διαταγών και οδηγιών των Διευθύνσεων της Κεντρικής Υπηρεσίας και ο πειθαρχικός έλεγχος κατά νόμο των υπευθύνων των Διευθύνσεων σε περίπτωση παραβάσεων. Η μέριμνα για τον πειθαρχικό έλεγχο από το Διοικητικό Συμβούλιο του Ταμείου των υπαλλήλων του Ταμείου που ανήκουν στην οικεία περιφερειακή Διεύθυνση, για παραβάσεις κανονισμών, αποφάσεων του Διοικητικού Συμβουλίου και οδηγιών και η παράλληλη ενημέρωση της Διοίκησης. Η αρχειοθέτηση κάθε υπηρεσιακού εγγράφου σε θέματα αρμοδιότητας των Διευθύνσεων για την παρακολούθηση της ομαλής λειτουργίας των και της δραστηριότητας των προϊσταμένων και των υπαλλήλων. Η παρακολούθηση των τοπικών δημοσιευμάτων και εκδόσεων για θέματα που αφορούν την ασφάλιση εν γένει ή το Ταμείο Ασφαλίσεως Εμπόρων ειδικά και η ενημέρωση της Διοίκησης σχετικά με τα θέματα αυτά. 3.Οι αρμοδιότητες των περιφερειακών Τμημάτων και των Τμημάτων των περιφερειακών Διευθύνσεων, είναι: Η υπαγωγή των ασφαλιστέων προσώπων στην ασφάλιση,    η    σύνταξη,    η    συγκέντρωση    και (Αντί για τη σελ. 274,19055(α) Σελ. 274,19055(β) Τεύχος 1202-Σελ. 89 Καταστατικό Ταμείου Ασφαλίσεως Εμπόρων (ΤΑΕ) 39.Ε.α.42-43 επαλήθευση των απαραίτητων δηλώσεων υπαγωγής, η έκδοση των ασφαλιστικών βιβλιαρίων και των δελτίων μεταβολών και εισφορών και η εγγραφή των ασφαλισμένων στο μητρώο των ασφαλισμένων του Ταμείου. Η κανονική είσπραξη των εισφορών και επικόλληση των ενσήμων, η παρακολούθηση των οργάνων εισπράξεων και της διάθεσης των ενσήμων και ο παράλληλος έλεγχος των σωμάτων επικόλλησης ενσήμων και των ασφαλιστικών βιβλιαρίων. Η λήψη των νομίμων μέτρων κατά ησφαλισμένων που δεν καταβάλλουν κανονικά τις εισφορές τους, με την υποβολή μηνύσεων, έγερση αγωγών ή εφαρμογή των διατάξεων της εκάστοτε ισχύουσας για την αναγκαστική είσπραξη των δημοσίων Εσόδων νομοθεσίας. Η αναγνώριση της ασφαλιστικής ικανότητας κατά της ασθένειας με την έκδοση των βιβλιαρίων ασθενείας και την τήρηση των φακέλων και λοιπών δελτίων παροχών. Η παροχή έγκρισης εισαγωγής των ασθενών ασφαλισμένων σε θεραπευτήρια και ιδιωτικές κλινικές της περιοχής, η εξακρίβωση της νοσηλείας τούτων, η μέριμνα της χορήγησης όλων των παροχών του Κλάδου Ασθενείας και Μητρότητας του Ταμείου, ο έλεγχος των εκκαθαρίσεων αυτών και η έκδοση και αποστολή των σχετικών ενταλμάτων ή εντολών πληρωμής στους δικαιούχους. Η διαπίστωση των ατυχημάτων, η εξακρίβωση των συνθηκών από τις οποίες προεκλήθηκαν αυτά και η εισήγηση για το χαρακτηρισμό αυτών ως επαγγελματική ή μη. Η υποβολή περιοδικών εκθέσεων για τη λειτουργία της περιφερειακής μονάδας και η υπόδειξη των μέτρων που πρέπει να ληφθούν για την αποδοτικώτερη οργάνωση και βελτίωση της ασφάλισης. 4.Οι αρμοδιότητες των γραφείων του Ταμείου είναι: Κάθε ενέργεια που αφορά την ασφάλιση στο Ταμείο όσων προσώπων κατά την ισχύουσα κάθε φορά νομοθεσία υπάγονται στην ασφάλιση αυτού, ιδία η σύνταξη, συγκέντρωση και επαλήθευση των απαραίτητων στοιχείων και δηλώσεων υπαγωγής στην ασφάλιση, η έκδοση των ασφαλιστικών βιβλιαρίων και των δελτίων μεταβολών και εισφορών, η εγγραφή των ασφαλισμένων στα Μητρώα των ασφαλισμένων του Ταμείου. Η κανονική είσπραξη των εισφορών και η επικόλληση των ενσήμων, η παρακολούθηση των οργάνων εισπράξεων και η διάθεση των ενσήμων και ο παράλληλος έλεγχος των σωμάτων επικόλλησης ενσήμων και των ασφαλιστικών βιβλιαρίων. Σελ. 274,19056(β) Τεύχος 1202-Σελ. 90 Η λήψη των νομίμων μέτρων κατά ασφαλισμένων που δεν καταβάλλουν κανονικά τις εισφορές τους, δια της υποβολής μηνύσεων, έγερσης αγωγών ή εφαρμογής των διατάξεων της εκάστοτε ισχύουσας για την αναγκαστική είσπραξη των δημοσίων εσόδων νομοθεσίας. Γενικά η λήψη κάθε μέτρου για την καταπολέμηση της εισφοροδιαφυγής. Η αναγνώριση της ασφαλιστικής ικανότητας κατά της ασθενείας και τήρηση των φακέλλων και λοιπών δελτίων παροχών. Η παροχή έγκρισης εισαγωγής των ασθενών ασφαλισμένων σε θεραπευτήρια και ιδιωτικές κλινικές της περιοχής, η εξακρίβωση της νοσηλείας τούτων, η μέριμνα της χορήγησης όλων των παροχών του Κλάδου Ασθενείας και Μητρότητας του Ταμείου και η παρακολούθηση της τήρησης των όρων της σύμβασης από τα Νοσοκομεία και τις Κλινικές της περιοχής που είναι συμβεβλημένα με το Ταμείο. Η άμεση, προσεκτική, υπεύθυνη πληροφόρηση και εξυπηρέτηση κάθε ασφαλισμένου του Ταμείου. Η παραλαβή, ο έλεγχος, η συμπλήρωση και η σωστή ενέργεια για κάθε αίτηση ασφαλισμένου του Ταμείου. Η συνεργασία με τις κατά τόπους Εμπορικές οργανώσεις και τις Δημόσιες αρχές για την εξακρίβωση των προσώπων που υπάγονται στην ασφάλιση του Ταμείου. Η υποβολή περιοδικών εκθέσεων για τη λειτουργία του Γραφείου και την υπόδειξη μέτρων για την αποδοτικώτερη οργάνωση και βελτίωση της ασφάλισης. 5.Το Τμήμα Θεσσαλονίκης και τα Τμήματα της Περιφερειακής Διεύθυνσης Αττικής ασκούν και τις αρμοδιότητες των Γραφείων. 6.Η παρ. 3 του άρθρ. 13 του Π.Δ. 719/79, καταργείται. Σύσταση θέσεων Άρθρ.3.-Στο Ταμείο Ασφαλίσεως Εμπόρων, συνιστώνται οι πιο κάτω θέσεις κατά κατηγορία και κλάδο: ΚΑΤΗΓΟΡΙΑ ΠΕ: -Κλάδος ΠΕ Ιατρών Ειδικοτήτων, θέσεις 14, εκ των οποίων 12 ειδικότητας Παθολόγου, μία Δερματολόγου και μία Ογκολόγου. -Κλάδος ΠΕ Πληροφορικής θέσεις 10 εκ των οποίων 8 ειδικότητας Επιστήμης των υπολογιστών και 2 ειδικότητας μηχανικών Η/Υ. ΚΑΤΗΓΟΡΙΑ ΤΕ: -Κλάδος ΤΕ Διοικητικός-Λογιστικός, θέσεις 23. Κλάδος ΤΕ Πληροφορικής, θέσεις 18. ΚΑΤΗΓΟΡΙΑ ΔΕ: -Κλάδος ΔΕ Προσωπικού Η/Υ θέσεις 22. ΚΑΤΗΓΟΡΙΑ ΥΕ: -Κλάδος ΥΕ Επιμελητών θέσεις 14. -Κλάδος ΥΕ Φυλάκων-Νυκτοφυλάκων, θέση μία. 39.Ε.α.43 Καταστατικό Ταμείου Ασφαλίσεως Εμπόρων (ΤΑΕ) Διάρθρωση θέσεων Άρθρ.4.-Οι θέσεις προσωπικού του Ταμείου Ασφαλίσεως Εμπόρων που προβλέπονται από την 36/172/1987 (ΦΕΚ 189/Β/87) κοινή απόφαση των Υπουργών Προεδρίας της Κυβέρνησης και Υγείας, Πρόνοιας και Κοιν. Ασφαλίσεων, το Π.Δ/μα 719/79 (ΦΕΚ 215/Α/79) και το άρθρ. 3 του παρόντος, διαρθρώνονται κατά κατηγορία και κλάδο, ως εξής: Α.ΜΟΝΙΜΟ ΠΡΟΣΩΠΙΚΟ ΚΑΤΗΓΟΡΙΑ ΠΕ: -Κλάδος ΠΕ Διοικητικός-Οικονομικός, θέσεις 50.2 θέσεις προσωρινές (άρθρ. 17 και 29 του Νόμ. 1586/86, Φ.36/6683/86 πράξη του Δ/ντή Προσωπικού της Γ.Γ. Κοιν. Ασφαλίσεων) (ΦΕΚ 194/86/τ.ΝΠΔΔ). -Κλάδος ΠΕ Ιατρών Ειδικοτήτων, θέσεις 21 εκ των οποίων 14 Παθολόγων, 1 Παιδιάτρου, 1 Καρδιολόγου, 1 Χειρούργου, 1 Μαιευτήρα, 1 Ωτορινολαρυγγολόγου, 1 Δερματολόγου, 1 Ογκολόγου. -Κλάδος ΠΕ Αναλογιστών, θέση μία. Τυπικό προσόν διορισμού στον εισαγωγικό βαθμό, ορίζεται το προβλεπόμενο στο άρθρ. 3 του Π.Δ/τος 194/1988 ή πτυχίο Μαθηματικού τμήματος Φυσικομαθηματικής Σχολής Πανεπιστημίου ή αναγνωρισμένης ισοτίμου Σχολής Πανεπιστημίου ή αναγνωρισμένης ισοτίμου Σχολής της αλλοδαπής. -Κλάδος ΠΕ Πληροφορικής, θέσεις 12 εκ των οποίων 9 ειδικότητας Επιστήμης των υπολογιστών και 3 ειδικότητας Μηχανικών Η/Υ. -Κλάδος ΠΕ Μηχανικών, θέσεις 2. ΚΑΤΗΓΟΡΙΑ ΤΕ: -Κλάδος ΤΕ Διοικητικός-Λογιστικός, θέσεις 77. Από τις θέσεις αυτές, δεν πληρούνται ισάριθμες θέσεις με τους υπηρετούντες επιπλέον των προβλεπομένων θέσεων στον Κλάδο ΔΕ Διοικητικό-Λογιστικό. -Κλάδος ΤΕ Πληροφορικής, θέσεις 18. ΚΑΤΗΓΟΡΙΑ ΔΕ: -Κλάδος ΔΕ Διοικητικός-Λογιστικός, θέσεις 128. -Κλάδος ΔΕ Δακτυλογράφων-Στενογράφων, θέσεις 12, ειδικότητας δακτυλογράφων ελληνικής. -Κλάδος ΔΕ Προσωπικού Η/Υ, θέσεις 40. -Κλάδος ΔΕ Τηλεφωνητών, θέσεις 3. -Κλάδος ΔΕ Εξωτερικών Επιμελητών Εισπράξεων (προσωρινός) θέσεις 3, άρθρ. 1 του Νόμ. 1476/84, πράξη του Γεν. Γραμματέα Γ.Γ. Κοιν. Ασφαλίσεων, Φ.62/5395/85 (ΦΕΚ 174/85 τ. ΝΠΔΔ). ΚΑΤΗΓΟΡΙΑ ΥΕ: -Κλάδος ΥΕ Επιμελητών, θέσεις 31. Μία (1) θέση προσωρινή (άρθρ. 27 Π.Δ/μα 719/79). Μία (1) θέση προσωρινή (άρθρ. 1 του Νομ. 1476/84, Πράξη Γεν. Γραμματέα Γ.Γ. Κοιν. Ασφαλίσεων Φ.62/5395/85) ΦΕΚ 174/85, τ.ΝΠΔΔ). Ο Κλάδος αυτός, προέρχεται από μετονομασία του Κλάδου ΥΕ Βοηθητικού Προσωπικού: -Κλάδος ΥΕ Φυλάκων-Νυκτοφυλάκων, θέσεις 2. -Κλάδος ΥΕ Συντήρησης (προσωρινός), θέση μία (άρθρ. 1 του Νόμ. 1476/84, Φ. 62/5395/85 πράξη Γεν. Γραμματέα Γ.Γ. Κοιν. Ασφαλίσεων) (ΦΕΚ 174/85, τ.ΝΠΔΔ). -Κλάδος ΥΕ Προσωπικού καθαριότητας, θέσεις 10 προσωρινές (άρθρ. 1 του Νόμ. 1476/84, Φ.62/5395/85 πράξη Γεν. Γραμματέα Γ.Γ. Κοιν. Ασφαλίσεων) (ΦΕΚ 174/85 τ.ΝΠΔΔ). Β.ΛΟΙΠΟ ΠΡΟΣΩΠΙΚΟ Μία (1) θέση Νομικού Συμβούλου με άδεια δικηγορίας στον Άρειο Πάγο και μία (1) θέση βοηθού Νομικού Συμβούλου με άδεια δικηγορίας στο Εφετείο (άρθρ. 28 του Π.Δ/μα 719/79). Μία (1) θέση καθαρίστριας με σχέση εργασίας ιδιωτικού δικαίου (ημερομίσθιο) και 3 θέσεις καθαριστριών με ωρομίσθιο (άρθρ. 29 παρ. 1 του Π.Δ./μα 719/1979). 3 θέσεις εκπροσώπων περιοχών του Ν.Δ/τος 169/69 (άρθρ. 31 παρ. 1 του Π.Δ/τος 719/1979). Κατανομή θέσεων Άρθρ.5.-Οι θέσεις του προσωπικού του Ταμείου κατανέμονται μεταξύ της Κεντρικής Υπηρεσίας και των Περιφερειακών υπηρεσιών, ως εξής: Α. ΜΟΝΙΜΟ ΠΡΟΣΩΠΙΚΟ 